Saastamoisen säätiön taidekokoelma | EMMA - Espoon modernin taiteen museo Hyppää pääsisältöön
Saastamoisen säätiön taidekokoelma on kasvanut nykyiseen yli 1900 teoksen mittaansa kuopiolaisen Saastamoisen teollisuussuvun alun perin kotikokoelmaksi hankituista taideteoksista. EMMAssa on pysyvästi näytteillä n. 500 teosta.
Säätiön kokoelmiin liittyvät näyttelyt
Katso poimintoja kokoelmasta »
Kaksitoista kuukautta, kaksitoista teosta »
Saastamoisen säätiön kokoelma tarjoaa monipuolisen läpileikkauksen suomalaisesta maalaustaiteesta. Kokoelman perusta on suomalaisessa 1910-luvun ekspressionistisessa taiteessa keskeisinä taiteilijoina Tyko Sallinen, Ilmari Aalto, Marcus Collin ja Anton Lindforss.
Yli puolet kokoelman teoksista kuuluu nykytaiteen laajaan kokonaisuuteen. Nykytaiteen moninaista kenttää kokoelmassa edustavat maalaukset, veistokset, grafiikka, piirustukset, esineteokset, valokuvat, videot ja installaatiot.
Kansainvälisen nykytaiteen järjestelmällinen hankinta aloitettiin vuonna 1997. Kokoelma käsittää seitsemisenkymmentä teosta: pääosin teokset ovat Italiasta ja Espanjasta. Kuvanveistoa edustaa Mimmo Paladino ja maalausta Manolo Valdes.
Vuonna 1968 Liisa ja Osmo P. Karttunen perustivat Saastamoisen säätiön yleiseksi kulttuurisäätiöksi, jonka yhtenä keskeisenä tehtävänä on taidekokoelman kehittäminen ja näytteilläpito. Kokoelma oli tallennettuna Kuopion taidemuseoon vuosina 1980 - 1999. Joulukuusta 1999 lähtien se on tallennettu Espoon kaupungille. Saastamoisen säätiön taidekokoelma on Espoon modernin taiteen museon pysyväluonteinen kokoelma lukuisten vaihtuvien näyttelyiden ohella.
Oikotiet kokoelmaan »